N. Surendran

N Surendran merupakan seorang peguam, ahli politik dan menang dalam Pilihan raya umum Malaysia 2013 di parlimen Padang Serai, Kedah. Beliau merupakan Naib Presiden Parti Keadilan Rakyat.

Pendidikan

Surendran memperolehi Ijazah Sarjana Muda dalam undang-undang dari Universiti London . Beliau kemudian menjadi ahli Msjlis Peguam Malaysia pada tahun 1994. Selepas menjadi peguam, beliau mempertahankan mangsa Hak Asasi Manusia dan kematian dalam tahanan seperti Kugan Ananthan , Aminulrasyid Amzah, Norizan Salleh, Francis Udayappan dan Sugumaran.

Kehidupan peribadi
Surendran dilahirkan di Kuantan, Pahang dan dibesarkan di Alor Setar, Kedah. Bapanya adalah ketua pos, dan dia mempunyai tiga adik-beradik.

Politik
Pada 2013, Surendran diusir dari Parlimen selama 6 bulan kerana menghantar petisyen mengenai perobohan kuil-kuil Hindu. 

Sekali lagi dia diarahkan keluar dari Parlimen oleh YDP Datuk Seri Pandikar Amin Mulia, selepas dia berkeras membentangkan petisyen untuk membahaskan isu kilang Lynas.

Digantung Parlimen 6 bulan
Pada 19 Jun 2014, N Surendran digantung 6 bulan daripada menghadiri Dewan Rakyat kerana menghina Yang Dipertua Dewan Rakyat semasa mengadakan sidang akhbar di lobi Parlimen.Penggantungan itu kali kedua diterima Surendran di bawah usul sama kerana kesalahan hampir serupa. Pada 14 November 2013, N Surendran turut digantung enam bulan. Tindakan Surendran membuat pelbagai tohmahan tidak berasas bukan sahaja tidak berhemah dan tidak bertanggungjawab tetapi jelas mencemar nama baik Dewan Rakyat. Surendran mendakwa Parlimen di Malaysia gagal berfungsi dengan baik dan menuduh Dewan Rakyat bersifat kuku besi kerana kononnya tidak memberi hak bersuara kepada pembangkang. Tan Sri Pandikar Amin Mulia pula sentiasa menolak apa sahaja usul pembangkang dan menjadikan Dewan Rakyat sebagai alat kepada kerajaan untuk mendahulukan apa sahaja dasar yang ingin dibawa parti pemerintah.

Tuduhan hasutan kedua
Pada 28 Ogos 2014, N Surendran didakwa di bawah Seksyen 4 (1) (b) Akta Hasutan 1948. Ia berhubung sebuah video di YouTube di mana dia didakwa mengaitkan Perdana Menteri, Datuk Seri Najib Abdul Razak dengan tuduhan liwat II terhadap ketua umum PKR itu.  Video itu dirakam di Istana Kehakiman, Putrajaya antara jam 2 petang dan 4 petang 8 Ogos 2014.

Pada 8 Ogos 2014, Surendran mempersoalkan tarikh rayuan kes Anwar ditetapkan secara tergesa-gesa iaitu pada 8 dan 9 September 2014 dan mendakwa seolah-olah wujud percubaan untuk memenjarakan .Oleh itu, 32 NGO menggesa agar Ketua Hakim Negara Tun Arifin Zakaria / Mahkamah Persekutuan menjalankan siasatan kerana kenyataan itu berunsur jenayah dan menghina mahkamah.

Rujukan

Anggota Parti Keadilan Rakyat
Peguam Malaysia
Ahli Dewan Rakyat, Parlimen Malaysia ke-13
Ahli politik Malaysia berketurunan India